REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/9-19

6. februar 2019. godine

B e o g r a d

Z A P I S N I K

49. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 4. FEBRUARA 2019. GODINE

Sednica je počela u 11,00 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Miletić Mihajlović, Marko Parezanović, Đorđe Komlenski, dr Balint Pastor i Sreto Perić.

Osim članova Odbora, sednici su prisustvovali i Tanja Damnjanović Tomašević, zamenik člana doc. dr Mihaila Jokića, Stanija Kompirović, zamenik člana dr Aleksandra Martinovića, Srbislav Filipović, zamenik člana Jovana Palalića i Aleksandra Majkić, zamenik člana Biljane Pantić Pilja.

Sednici nisu prisustvovali članovi Odbora: Žarko Mićin, Nataša Mićić, Vjerica Radeta i Dušan Petrović, niti njihovi zamenici.

Sednici su prisustvovali i Čedomir Backović, pomoćnik ministra pravde i Ivan Jovičić, zamenik predsednika Visokog saveta sudstva, izborni član iz reda sudija.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **većinom glasova** utvrdili sledeći

D n e v n i r e d :

1. Razmatranje Predloga zakona o potvrđivanju Ugovora između Republike Srbije i Sjedinjenih Američkih Država o izručenju, koji je podnela Vlada (011-26/19 od 8. januara 2019. godine);

2. Razmatranje Predloga odluke o izboru predsednika suda, koji je podneo Visoki savet sudstva (broj 119-3840/18 od 14. decembra 2018.godine;

3. Razmatranje Predloga odluke o izboru sudije koji se prvi put bira na sudijsku funkciju, koji je podneo Visoki savet sudstva (broj 119-3957/18 od 27. decembra 2018. godine);

4. Utvrđivanje Predloga odluke o prestanku funkcije predsednika Višeg suda u Kragujevcu;

5. Razno.

Pre prelaska na rad po tačkama utvrđenog dnevnog reda predsedavajući je predložio, a članovi Odbora su **većinom gasova** usvojili: Zapisnik sa 47. sednice Odbora, održane 11. decembra 2018. godine; Zapisnik sa 48. sednice Odbora, održane 18. decembra 2018. godine.

**PRVA TAČKA** - Razmatranje Predloga zakona o potvrđivanju Ugovora između Republike Srbije i Sjedinjenih Američkih Država o izručenju, koji je podnela Vlada (011-26/19 od 8. januara 2019. godine).

Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predlog:

-da Odbor odluči da predloži Narodnoj skupštini da prihvati Predlog zakona o potvrđivanju Ugovora između Republike Srbije i Sjedinjenih Američkih Država o izručenju, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odobra su **većinom glasova** prihvatili ovaj predlog.

**DRUGA TAČKA -** Razmatranje Predloga odluke o izboru predsednika suda, koji je podneo Visoki savet sudstva (broj 119-3840/18 od 14. decembra 2018.godine.

Predsedavajući je obavestio prisutne da je Visoki savet sudstva jednoglasno doneo odluku da predloži Narodnoj skupštini da izabere Veselinku Jeremić, sudiju Privrednog suda u Leskovcu za predsednika Privrednog suda u Leskovcu, nakon čega je otvorio raspravu u vezi sa ovom tačkom dnvnog reda.

Kako se niko nije javio za reč, zaključio je raspravu i stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Visoki savet sudstva podneo Predlog odluke o izboru predsednika za Privredni sud u Leskovcu, kao ovlašćeni predlagač, u skladu sa članom 71. stav 1. Zakona o sudijama i člana 201. Poslovnika Narodne skupštine Republike Srbije;

-da Odbor odluči da predloži Narodnoj skupštini da prihvati Predlog odluke o izboru Veselinke Jeremić, sudije Privrednog suda u Leskovcu za predsednika Privrednog suda u Leskovcu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odobra su **jednoglasno** prihvatili ovaj predlog.

**TREĆA TAČKA -** Razmatranje Predloga odluke o izboru sudije koji se prvi put bira na sudijsku funkciju, koji je podneo Visoki savet sudstva (broj 119-3957/18 od 27. decembra 2018. godine).

Predsedavajući je obavestio prisutne da je Visoki savet sudstva jednoglasno doneo odluku da predloži Narodnoj skupštini da izabere Radomira Jukića, advokata, Advokatska komora Niš, za sudiju koji se prvi put bira na sudijsku funkciju u Prekršajnom sudu u Preševu, istakavši da je Visokom savetu sudstva predsednik Prekršajnog suda u Preševu izrazio mišljenje da bi trebalo da bude predložen kandidat srpske nacionalnosti, s obzirom da su i i predsednik i zamenik i sudije u ovom sudu albanske nacionalnosti, nakon čega je otvorio raspravu u vezi sa ovom tačkom dnvnog reda.

Kako se niko nije javio za reč, zaključio je raspravu i stavio na glasanje predlog:

-da Odbor za pravosuđe, državnu upravu i lokalnu samoupravu konstatuje da je Predlog odluke o izboru sudije koji se prvi put bira na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama;

-da Odbor odluči da predloži Narodnoj skupštini da prihvati Predlog odluke o izboru sudije koji se prvi put bira na sudijsku funkciju za Prekršajni sud u Preševu Radomira Jukića, advokata.

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odobra su **većinom glasova** prihvatili ovaj predlog.

**ČETVRTA TAČKA -** Utvrđivanje Predloga odluke o prestanku funkcije predsednika Višeg suda u Kragujevcu.

Predsedavajući je podsetio prisutne da je Đorđe Ristić, predsednik Višeg suda u Kragujevcu, izabran za sudiju Apelacionog suda u Kragujevcu, te dda su se na osnovu člana 74. Zakona o sudijama stekli uslovi za prestanak funkcije predsednika suda po sili zakona, te da je potrebno da Odbor utvrdi Predlog odluke o prestanku funkcije predsednika Višeg suda u Kragujevcu.

Predsedavajući je stavio na glasanje predlog

-da Odbor utvrdi Predlog odluke o prestanku funkcije predsednika Višeg suda u Kragujevcu Đorđu Ristiću, na osnovu člana na osnovu člana 74. Zakona o sudijama po sili zakona, zbog izbora za sudiju Apelacionog suda u Kragujevcu;

-da predlog ove odluke uputi Narodnoj skupštini sa predlogom da se u skladu sa članom 167. Poslovnika Narodne skupštine razmatra po hitnom postupku;

-da za predstavnika Odbora na sednici Narodne skupštine bude određen Petar Petrović, predsednik Odbora.

Članovi Odbora su **jednoglasno** prihvatiliovaj predlog.

**PETA TAČKA –** Razno.

Petar Petrović je obavestio članove i zamenike članova Odbora da je v.d. zamenika Državnog pravobranioca i Zastupnik Republike Srbije pred ESLjP dr Nataša Plavšić uputila dopis kabinetu predsednika Narodne skupštine i predsedniku Odbora za pravosuđe, državnu upravu i lokalnu samoupravu u vezi sa organizovanjem bilateralnog sastanka direktora Direktorata za ljudska prava Saveta Evrope sa predsednikom i članovima Odbora za pravosuđe, državnu upravu i lokalnu samoupravu, koji treba da bude održan u ponedeljak, 18. februara 2019. godine, u sali II Doma Narodne skupštine, sa početkom u 12,15 časova, u trajanju od sat vremena. Tema sastanka će biti izvršavanje presuda Evropskog suda za ljudska prava.

Rekao je da je planirano je da sastanku, pored članova Odbora, prisustvuju Christophe Poirel – direktor Direktorata za ljudska prava Saveta Evrope, Fredrik Sundberg – šef Departmana za izvršenje presuda Evropskog suda za ljudska prava, Katarina Nedeljković – šef sekcije Odeljenja za izvršenje presuda Evropskog suda za ljudska prava, Nataša Plavšić – zamenik državnog pravobranioca- zastupnik Republike Srbije pred Evropskim sudom za ljudska prava, Maja Lazović Mićić – predstavnik Kancelarije Saveta Evrope u Beogradu, Biljana Obradović Vujnović i Dušica Lisjak – prevodioci, kao i da će ovim povodom sazvati sednicu Odbora.

Sednica je završena u 11,20 časova.

SEKRETAR PREDSEDNIK

Sanja Pecelj Petar Petrović